
INTRODUCERE

Procesele de transformare a societăţii înregistrate în ultimii ani, tranziţia către post industrialism şi societatea bazată pe cunoaştere reprezintă tot atâtea provocări pentru sistemul de educaţie şi formare profesională. Alături de asigurarea accesului la educaţie, de dobândirea unui nivel ridicat de calificare, relevanţa şi calitatea pregătirii celor care învaţă devine semnificativă. În acest context, asigurarea calităţii în învăţământul profesional şi tehnic capătă noi valenţe şi implică noi roluri instituţionale. Demersurile înregistrate la nivel european în acest domeniu au inspirat dezvoltările din România, ceea ce a determinat adoptarea cu titlu de experiment, încă din anul 2003, a unor elemente vizând asigurarea calităţii la nivelul furnizorului, respectiv unitatea de învăţământ.
În anul 2006, cadrul asigurării calităţii la nivel naţional este validat prin lege, iar pentru învăţământul preuniversitar, Agenţia Română pentru Asigurarea Calităţii în Învăţământul Preuniversitar (ARACIP) devine instituţia cu rol cheie în crearea culturii calităţii şi îmbunătăţirea rezultatelor învăţării. Centrul Naţional de Dezvoltare a Învăţământului Profesional şi Tehnic (CNDIPT) asigură particularizarea Cadrului Naţional la specificitatea învăţământului profesional şi tehnic şi asistă unităţile de învăţământ şi inspectoratele şcolare în programul de dezvoltare instituţională.
CE ÎNSEAMNĂ CALITATE  ÎN ÎNVĂŢĂMÂNTUL PROFESIONAL ŞI TEHNIC?
„Calitatea educaţiei este ansamblul de caracteristici ale unui program de învăţare şi ale furnizorului acestuia, prin care sunt îndeplinite aşteptările beneficiarilor, precum şi standardele de calitate.”   (extras din Legea 87 / 2006 privind asigurarea calităţii educaţiei)

În învăţământul profesional şi tehnic, calitatea este în primul rând legată de obţinerea unor rezultate ale învăţării (cunoştinţe, abilităţi şi competenţe dobândite la finalul procesului de învăţare) care să îndeplinească aşteptările  principalilor beneficiari:
· elevi

· părinţi
· angajatori
· societatea, în general
CARE SUNT  BENEFICIILE ASIGURĂRII  CALITĂŢII ÎN ÎNVĂŢĂMÂNTUL PROFESIONAL ŞI TEHNIC?
pentru elevi:

· [image: image6.wmf]centrarea pe elev a procesului de predare – învăţare;
· egalitatea şanselor;
· buna informare privind oferta de formare;

· responsabilizarea privind propria evoluţie academică şi profesională;

· asigurarea unui program de învăţare care să corespundă aşteptărilor sale (în primul rând prin  implicarea sa activă în procesul de autoevaluare desfăşurat de  şcoală şi în formularea unor propuneri de îmbunătăţire a calităţii formării);

· creşterea şanselor de ocupare a unui loc de muncă.

pentru angajatori:

· încredere în calitatea învăţământului profesional şi tehnic şi în validitatea certificatelor  de calificare profesională;

· corelarea ofertei de formare profesională cu cererea;
· adaptarea conţinutului ofertei de formare la nevoile de pe piaţa muncii.

 pentru şcoală:

· legitimitate şi recunoaştere sporită;

· încredere în propria ofertă de formare; 

· creşterea satisfacţiei beneficiarilor (elevi, angajatori, părinţi etc.);

· şanse de angajare sporite pentru absolvenţi;

· responsabilizarea şi creşterea autonomiei (prin importanţa acordată procesului de autoevaluare);

· dezvoltarea unei culturi a reflecţiei şi a îmbunătăţirii continue pentru toţi membrii personalului;

· facilitarea cooperării inter instituţionale cu alte unităţi de învăţământ profesional şi tehnic;

· accesul la informaţii privind practici şi experienţe de succes.
· pentru societate:

asigurarea transparenţei privind calitatea ofertei de formare;

· responsabilizarea şcolii, ca element cheie în asigurarea calităţii formării;

· sprijinirea procesului de descentralizare în învăţământ;

· creşterea răspunderii publice a şcolilor;

· creşterea atractivităţii învăţământului profesional şi tehnic
CE ESTE CADRUL NAŢIONAL DE ASIGURARE A CALITĂŢII ÎN ÎNVĂŢĂMÂNTUL PROFESIONAL ŞI TEHNIC?

Cadrul Naţional de Asigurare a Calităţii în învăţământul profesional şi tehnic (CNAC în îpt) constă în ansamblul de principii, metodologii, acţiuni, măsuri şi instrumente prin care se asigură calitatea în învăţământul profesional şi tehnic, atât la nivel de sistem, cât şi la nivel de furnizor.

Cadrul general pentru asigurarea calităţii în educaţie şi formare profesională este stabilit prin Legea 87/2006 şi este aplicabil pentru toate nivelurile de învăţământ preuniversitar şi superior. Cadrul Naţional de Asigurare a Calităţii în învăţământul profesional şi tehnic respectă în totalitate prevederile Legii 87/2006, precum şi metodologiile şi instrumentele dezvoltate de Agenţia Română pentru Asigurarea Calităţii în Învăţământul Preuniversitar, adăugând elementele de specificitate ale învăţământului profesional şi tehnic.

Cadrul Naţional de Asigurare a Calităţii în învăţământul profesional şi tehnic a fost elaborat de Centrul Naţional de Dezvoltare a Învăţământului Profesional şi Tehnic, pornind de la Cadrul Comun European pentru Asigurarea Calităţii în formare profesională, cu care este perfect compatibil la nivel de principii, metodologie şi instrumente.
DE CE ESTE NECESAR  CADRUL NAŢIONAL DE ASIGURARE A CALITĂŢII ÎN ÎNVĂŢĂMÂNTUL PROFESIONAL ŞI TEHNIC?

În contextul general al învăţământului preuniversitar, învăţământul profesional şi tehnic are specific faptul că asigură atât pregătire academică, cât şi formare profesională iniţială. Această specificitate implică anumite cerinţe particulare în asigurarea calităţii, care sunt detaliate în Cadrul Naţional de Asigurare a Calităţii în învăţământul profesional şi tehnic.

Astfel, prin implicarea activă a tuturor actorilor sociali şi în special a angajatorilor, Cadrul Naţional de Asigurare a Calităţii în învăţământul profesional şi tehnic are un rol esenţial în atingerea obiectivelor majore privind formarea profesională, stabilite la nivel european:

· o mai bună corelare dintre cererea şi oferta de formare;

· creşterea capacităţii de ocupare a unui loc de muncă;

· îmbunătăţirea accesului la formare profesională, în special pentru grupurile vulnerabile.

De asemenea, Cadrul Naţional de Asigurare a Calităţii în învăţământul profesional şi tehnic are în vedere toate criteriile de calitate din Cadrul Comun European pentru Asigurare a Calităţii, ceea ce creează premisele asigurării unui nivel de calitate a formării profesionale iniţiale conform cu cerinţele europene. 

CE SUNT PRINCIPIILE CALITĂŢII?
Aspectele care vizează performanţa şcolilor şi a programelor de învăţare pe care aceasta le oferă sunt grupate  în 7 arii, denumite principii de calitate. Principiile calităţii se referă la toate aspectele de organizare şi funcţionare ale unităţilor de învăţământ cuprinse în domeniile şi criteriile din Legea 87 / 2006. Principiile de calitate au fost dezvoltate pornind de la modelul Cadrului Comun European de Asigurare a Calităţii în formare profesională (CQAF), prezentat în fig.2:

1. Managementul calităţii


Principiile calităţii sunt:

Managementul calităţii –conducerea elaborează misiunea, viziunea şi valorile şcolii în urma unor procese consultative. Şcoala are un Manual al Calităţii (care include politica şcolii în domeniul calităţii, procedurile necesare pentru asigurarea calităţii, regulamentul de organizare şi funcţionare a Comisiei pentru evaluarea şi asigurarea calităţii, decizii prin care se atribuie roluri şi responsabilităţi etc.) şi monitorizează implementarea procedurilor . 
Responsabilităţile managementului – conducerea se implică activ în asigurarea calităţii programelor de învăţare. Se dezvoltă şi se menţin parteneriate cu factorii externi interesaţi (în primul rând cu angajatorii). Sunt colectate, stocate şi analizate în mod regulat informaţii relevante, care sunt comunicate factorilor interesaţi. Există un management financiar eficient şi responsabil.
Managementul resurselor (fizice şi umane) – şcoala oferă elevilor un mediu sigur şi armonios, care le oferă sprijin. Spaţiile de învăţare sunt echipate adecvat, răspund nevoilor colective şi individuale ale elevilor. Resursele, metodele de predare şi spaţiile aferente permit accesul şi participarea activă a tuturor elevilor. Angajarea personalului se face după criterii clare de recrutare şi selecţie, există o fişă a postului pentru toţi membrii personalului, evaluarea performanţei este transparentă; şcoala are o politică de personal, care include iniţierea noilor membri şi formarea profesională continuă.
Proiectarea, dezvoltarea şi revizuirea programelor de învăţare – şcoala este preocupată permanent de îmbunătăţirea programelor de învăţare, pentru a răspunde nevoilor elevilor (factori interesaţi interni) şi ale angajatorilor şi comunităţii (factori interesaţi externi). Programele de învăţare plasează elevul în centrul lor de interes. 

Predarea, instruirea practică şi învăţarea – şcoala oferă condiţii egale de acces la programele de învăţare şi sprijină toţi elevii. Elevii primesc informaţii complete privind oferta de formare şi beneficiază de  orientare şi consiliere profesională permanentă.  Drepturile şi responsabilităţile elevilor sunt clar definite. Se utilizează prioritar metode de predare şi instruire practică centrate pe elev. Elevii sunt încurajaţi să îşi asume responsabilitatea pentru propriul proces de învăţare.

Evaluarea şi certificarea învăţării – şcoala utilizează procese eficiente de evaluare şi monitorizare a învăţării,  pentru a sprijini progresul elevilor. Activităţile de evaluare sunt proiectate în echipă, cel puţin la nivelul ariei curriculare. Evaluarea şi certificarea sunt în conformitate cu standardele naţionale şi cu legislaţia în vigoare.
Evaluarea şi îmbunătăţirea calităţii – performanţa şcolii este evaluată şi monitorizată. În urma identificării punctelor slabe  prin procesul de evaluare, sunt stabilite măsuri de îmbunătăţire. Acestea sunt implementate şi monitorizate, ca parte a unui nou ciclu de asigurare a calităţii.
CE SUNT DESCRIPTORII DE PERFORMANŢĂ?

Fiecare principiu de calitate este alcătuit dintr-un număr de descriptori de performanţă, elaboraţi pe baza criteriilor de calitate din Cadrul Comun European de Asigurare a Calităţii. Aceştia descriu activităţile care conduc la asigurarea şi îmbunătăţirea calităţii educaţiei şi formării profesionale.  
CORELAREA DESCRIPTORILOR DE PERFORMANŢĂ DIN CNAC ÎN ÎPT CU INDICATORII DIN STANDARDELE DE REFERINŢĂ 
Standardele de referinţă (de calitate) descriu cerinţele care definesc nivelul optim de realizare a activităţilor de către  furnizorii de educaţie. Aceste standarde sunt naţionale şi sunt valabile pentru toţi furnizorii de educaţie din învăţământul preuniversitar. Standardele de referinţă se aplică domeniilor şi criteriilor din Legea 87 / 2006. Pentru fiecare domeniu sunt definite subdomenii, pentru fiecare subdomeniu sunt formulaţi indicatori.
Descriptorii de performanţă din Cadrul Naţional de Asigurare a Calităţii în îpt sunt corelaţi cu indicatorii  din standardele de referinţă. Fiecare indicator are asociat un număr de descriptori de performanţă (în tabelul de mai jos este prezentat un exemplu de corelare); aceştia descriu activităţile care trebuie realizate pentru ca performanţa şcolii la indicatorul respectiv să fie considerată optimă. 
	Standarde naţionale  de referinţă   pentru învăţământul preuniversitar                 
Indicator 
	Cadrul Naţional de Asigurare a Calităţii în îpt

Descriptori de performanţă asociaţi

	Existenţa parteneriatelor
cu reprezentanţii comunităţii

	· se dezvoltă, se menţin şi se revizuiesc permanent parteneriate şi colaborări eficiente cu factori interesaţi externi
· se colectează în mod sistematic informaţii în legătură cu nevoile, aşteptările, interesele şi caracteristicile tuturor factorilor interesaţi (în primul rând a angajatorilor) şi se folosesc aceste informaţii pentru a îmbunătăţi experienţa de învăţare şi pentru a dezvolta programele de învăţare
· se dezvoltă şi se monitorizează parteneriate cu alte unităţi de învăţământ
· se creează legături cu alţi parteneri şi departamente ale administraţiei locale pentru a face procesul de învăţare mai accesibil şi sigur (ex. asigurarea transportului, cazării, mesei elevilor, servicii medicale şi educaţie sanitară)
· proiectele de parteneriat contribuie la dezvoltarea participării la programele de învăţare şi ocupării forţei de muncă la nivel local, regional şi, dacă este posibil, la nivel naţional şi european


CARE SUNT PROCESELE  PRIN CARE SE ASIGURĂ CALITATEA ÎN ÎNVĂŢĂMÂNTUL PROFESIONAL ŞI TEHNIC?

A. Procese interne şcolii:

Procesele interne prin care se asigură calitatea sunt prezentate în fig.1:

Fig.1: diagrama calităţii proceselor interne de asigurare a calităţii la nivelul şcolii

· planificarea - stabilirea principalelor obiective în domeniul calităţii, precum şi precizarea resurselor şi mijloacelor necesare realizării acestora, prin:

· planificare strategică: formularea principalelor obiective în domeniul calităţii;

· planificare operaţională: precizarea acţiunilor, resurselor şi mijloacelor necesare, stabilirea  unor termene şi alocarea responsabilităţilor 

Rezultatele planificării calităţii sunt incluse în Planul de Acţiune al Şcolii (PAS). PAS este un document de planificare strategică, actualmente elaborat pentru perioada 2007 – 2013, prin care şcoala răspunde în termeni de dezvoltare instituţională priorităţilor regionale şi locale privind formarea     profesională.

· implementarea acţiunilor stabilite în etapa de planificare precum şi desfăşurarea efectivă a procesului instructiv – educativ astfel încât să se realizeze rezultatele aşteptate ale învăţării;

· monitorizarea internă - urmăreşte dacă acţiunile propuse în etapa de planificare se desfăşoară cu respectarea termenelor şi responsabilităţilor stabilite şi evaluează procesul instructiv – educativ prin asistenţe la ore. Monitorizarea internă permite identificarea  imediată a dificultăţilor cu care se confruntă şcoala în atingerea obiectivelor stabilite sau care apar în procesul didactic curent  la clasă şi identificarea unor soluţii adecvate. 

· autoevaluarea - procesul principal de asigurare a calităţii, prin care şcoala îşi evaluează performanţa,  pe bază de dovezi şi care se finalizează cu elaborarea raportului de autoevaluare;

· stabilirea revizuirilor necesare pentru îmbunătăţirea calităţii şi elaborarea planului de îmbunătăţire;

· elaborarea Manualului Calităţii, care include politica şcolii în domeniul calităţii, procedurile necesare pentru asigurarea calităţii, regulamentul de organizare şi funcţionare a Comisiei pentru evaluarea şi asigurarea calităţii, decizii prin care se atribuie roluri şi responsabilităţi etc.

B. Procese externe şcolii:

Procese coordonate de inspectoratele şcolare:

· inspecţii de monitorizare externă a calităţii educaţiei şi formării profesionale oferite de şcoală  - îndrumare şi sprijin acordat şcolii în procesul de asigurare a calităţii, verificarea modului în care sunt respectate cerinţele de calitate şi formularea unor propuneri de îmbunătăţire a calităţii;

· inspecţii de validare a raportului de autoevaluare elaborat de şcoli şi de aprobare a planului de îmbunătăţire propus de şcoli.

Procese coordonate de Agenţia Română pentru Asigurarea Calităţii în Învăţământul Preuniversitar  (ARACIP - înfiinţată în baza Legii 87/2006 , având ca rol esenţial promovarea şi aplicarea politicilor privind calitatea educaţiei în învăţământul preuniversitar): 

· autorizarea şi  acreditarea -  certificarea respectării standardelor pentru funcţionarea şcolilor şi a programelor pe care acestea le oferă. Acreditarea este obligatorie pentru fiecare program de calificare profesională, conform Legii 87/2006. Acreditarea se acordă prin Ordin al ministrului educaţiei, cercetării şi tineretului, în baza avizului favorabil al ARACIP, cu respectarea procedurii de acreditare din Legea 87/2006.

      Acreditarea presupune parcurgerea a două etape succesive: 
· autorizarea de funcţionare provizorie, care acordă dreptul de a desfăşura procesul de învăţământ şi de a organiza, după caz, admiterea la studii; 

·  acreditarea, care acordă în plus şi dreptul de a emite diplome, certificate şi alte acte de studii recunoscute de Ministerul Educaţiei, Cercetării şi Tineretului şi de a organiza examen de absolvire.

evaluarea externă periodică a calităţii educaţiei şi formarii profesionale oferite de şcoli  -  examinarea multicriterială a măsurii în care şcoala şi programele acesteia îndeplinesc standardele de calitate; este realizată de experţi independenţi din Registrul ARACIP, cel puţin o dată la 5 ani
CARE SUNT INSTRUMENTELE  CADRULUI NAŢIONAL DE ASIGURARE A CALITĂŢII ÎN  ÎPT?

Pentru a sprijini şcolile şi inspectoratele şcolare în implementarea proceselor de autoevaluare şi de inspecţie de monitorizare externă a calităţii în îpt,  Centrul Naţional de Dezvoltare a Învăţământului Profesional şi Tehnic a elaborat 2 instrumente : Manualul de Autoevaluare şi Manualul de Inspecţie. Aceste manuale au fost dezvoltate pe baza  Ghidului European de Autoevaluare a furnizorilor de formare profesională. Aplicarea manualelor s-a pilotat în perioada 2003 – 2006 în 122 unităţi de învăţământ profesional şi tehnic asistate prin programele  Phare TVET şi, datorită bunelor rezultate obţinute în perioada de pilotare, conducerea Ministerului Educaţiei, Cercetării şi Tineretului a decis generalizarea în toate unităţile de învăţământ profesional şi tehnic începând din anul şcolar 2006 – 2007.
I.  MANUALUL DE AUTOEVALUARE

CE ESTE AUTOEVALUAREA?

Autoevaluarea reprezintă procesul de bază al Cadrului Naţional de Asigurare a Calităţii în îpt prin care şcoala îşi evaluează performanţele obţinute, în urma colectării şi analizării de dovezi. Autoevaluarea: 

· este orientată pe rezultatele învăţării;

· se referă la toate aspectele activităţii şcolii, dar vizează în special calitatea educaţiei şi formării profesionale;

· se realizează cu implicarea tuturor beneficiarilor (personalul şcolii, elevii, angajatorii, părinţii etc.);

· conduce la aprecierea performanţei prin raportare la impactul pe care educaţia şi formarea profesională o are asupra elevilor şi a altor factori interesaţi;

· identifică punctele tari şi slabe şi permite stabilirea îmbunătăţirilor necesare
Scopul autoevaluării este să conducă la îmbunătăţirea rezultatelor învăţării. Procesul de autoevaluare reprezintă o acţiune de responsabilitate colectivă la nivelul şcolii. Coordonarea procesului de autoevaluare este realizată de către Comisia pentru evaluarea şi asigurarea calităţii.
CÂND SE REALIZEAZĂ AUTOEVALUAREA?

Autoevaluarea este un proces ciclic, rezultatele fiind evidenţiate într-un raport anual de autoevaluare. Aprecierea performanţei se bazează pe dovezi solide colectate de şcoli pe tot parcursul anului. Pentru ca dovezile să fie solide, acestea trebuie să fie valide, cuantificabile, suficiente, actuale, exacte
[image: image13.jpg]


[image: image14.jpg]



CUM SE ELABOREAZĂ RAPORTUL DE AUTOEVALUARE ŞI PLANUL DE ÎMBUNĂTĂŢIRE?
Comisia de Evaluare şi Asigurare a Calităţii elaborează raportul de autoevaluare şi formulează propunerile de îmbunătăţire a calităţii educaţiei şi formării profesionale, cu sprijinul întregului personal al şcolii. Cea mai bună practică (mai ales pentru şcolile mari) este constituirea de echipe pentru a realiza autoevaluarea propriului domeniu de activitate şi a formula propunerile de îmbunătăţire. Acestea pot fi:
· echipe pe discipline de învăţământ / arii curriculare

· echipe pentru servicii specializate, cum ar fi asistenţa psiho  – pedagogică acordată elevilor etc.
Autoevaluarea nu este un scop în sine, ci un punct de pornire pentru planificarea şi realizarea unei îmbunătăţiri continue. Îmbunătăţirea calităţii se realizează conform etapelor prezentate în Fig.3:

Fig.3 etape în îmbunătăţirea calităţ
Fig.3  etapele îmbunătăţirii calităţii

II. MANUALUL DE INSPECŢIE

CE ROL ARE INSPECŢIA?

Inspecţia constituie o componentă esenţială a Cadrului Naţional de Asigurare a Calităţii în îpt, prin care se asigură îndrumarea şcolilor în procesul de autoevaluare, se verifică respectarea cerinţelor  de calitate şi se propun măsuri de îmbunătăţire a calităţii.

Pe parcursul ciclului anual de autoevaluare, prin inspecţie se realizează vizite de monitorizare externă a calităţii educaţiei şi formării profesionale, este validat raportul de autoevaluare şi aprobat planul de îmbunătăţire propus de şcoli. 

Inspectorii trebuie să evalueze eficienţa educaţiei şi formării şi să aprecieze în ce măsură aceasta satisface nevoile elevilor. În acest scop, inspectorii trebuie să analizeze în primul rând rezultatele învăţării şi să evalueze calitatea procesului de predare –  învăţare.

CINE REALIZEAZĂ INSPECŢIA?

Inspecţia este realizată de reprezentanţii inspectoratelor şcolare, sub coordonarea inspectorului general adjunct responsabil cu asigurarea calităţii. Pentru întărirea colaborării inter - instituţionale între şcoli, este utilă şi recomandată cooptarea în echipele care realizează vizitele de monitorizare externă a directorilor şi responsabililor Comisiilor pentru evaluarea şi asigurarea calităţii din şcolile care au demonstrat o bună practică în asigurarea calităţii.

Inspecţia se realizează în colaborare cu un reprezentant al conducerii sau al Comisiei de evaluare şi asigurare a calităţii din şcoală. Acesta constituie principala legătură a şcolii cu inspectorii, asigurându-se ca echipa de inspectori să aibă acces la toate dovezile semnificative şi ca inspecţia să se desfăşoare eficient.

CARE SUNT OBIECTIVELE PRINCIPALE ALE INSPECŢIEI? 

· [image: image16.jpg]


să definească o părere obiectivă în legătură cu calitatea formării, standardele atinse şi eficienţa cu care sunt administrate resursele;

· să sprijine şcolile în procesul de autoevaluare;

· să valideze raportul de autoevaluare şi să aprobe planul de îmbunătăţire;

· să promoveze o cultură a calităţii, care să ducă la îmbunătăţire continuă;

· să contribuie la îmbunătăţirea calităţii în învăţământul profesional şi tehnic pe plan local, regional şi naţional prin evidenţierea  şi diseminarea bunelor practici

CE ACTIVITĂŢI DESFĂŞOARĂ INSPECTORII?

· [image: image17.jpg]


observă procesul de predare-învăţare;

· observă procesul de instruire practică şi discută cu angajatorii şi cu cei care coordonează practica în producţie a elevilor;

· evaluează datele privind rata de retenţie, progresul şi rezultatele şcolare;

· discută cu reprezentanţi ai elevilor, cadrelor didactice, conducerii şcolii, angajatorilor, părinţilor;

· analizează implicarea managementului în asigurarea şi îmbunătăţirea calităţii;
· întocmesc un raport de inspecţie, care este transmis unităţii şcolare în termen de o săptămână de la finalizarea inspecţiei.
ROLURI ŞI RESPONSABILITĂŢI ÎN ASIGURAREA CALITĂŢII ÎN ÎNVĂŢĂMÂNTUL PROFESIONAL ŞI TEHNIC

Cadrele didactice:
· utilizarea unei metodologii de predare centrată pe elev;

· îmbunătăţirea calităţii procesului instructiv educativ în urma evaluării regulate (cel puţin anual) a satisfacţiei elevilor;
· proiectarea în echipă, cel puţin la nivelul ariei curriculare, a activităţilor de predare şi evaluare;
· oferirea, la cererea elevilor, de sprijin individual în învăţare;
· cunoaşterea şi aplicarea măsurilor de asigurare a  calităţii stabilite la nivelul şcolii.
Comisia pentru evaluarea şi asigurarea calităţii : 

· monitorizarea internă a calităţii educaţiei şi formării profesionale;

· coordonarea procesului de asigurare şi evaluare  a calităţii.

Conducerea şcolii :
· elaborarea Planului de Acţiune al Şcolii în urma unor procese consultative cu toţi factorii interesaţi şi ţinând cont de priorităţile regionale şi locale;

· dezvoltarea unei culturi a calităţii la nivelul şcolii; 

· comunicarea permanentă cu elevii, părinţii şi angajatorii;
· gestionarea eficientă a resurselor necesare procesului instructiv educativ

Angajatorii:
· implicarea în identificarea nevoilor de formare şi în planificarea ofertei de formare;

· implicarea în elaborarea  componentei locale a curriculumului;

· participarea la  evaluarea şi certificarea competenţelor profesionale;

· formularea unor propuneri de îmbunătăţire a calităţii formării profesionale
Inspectoratele şcolare:
· îndrumarea şi sprijinul acordat şcolii în asigurarea calităţii;

· controlul calităţii şi formularea unor propuneri pentru îmbunătăţirea calităţii formării;

· sprijinirea dezvoltării profesionale a cadrelor didactice;

· diseminarea bunelor practici în asigurarea calităţii
Comunitatea :
· sprijinirea dezvoltării instituţionale a şcolii;

· participarea pro activă la Consiliul de Administraţie al şcolii;

· asigurarea resurselor necesare desfăşurării procesului instructiv educativ.
CE SUNT REŢELELE DE INTER -  ASISTENŢĂ?

Unităţile de învăţământ profesional şi tehnic  sunt asociate în reţele de inter-asistenţă, astfel încât să poată coopera în activităţile de monitorizare, colectare de evidenţe, transfer de experienţă sau pregătire a personalului. 

În cadrul Proiectelor multianuale Phare TVET, au fost realizate reţele de inter - asistenţă cuprinzând 100 unităţi de învăţământ profesional şi tehnic coordonate de 22 de centre de resurse, din proiectele Phare TVET 2001 - 2003 şi respectiv un număr suplimentar de 50 de unităţi de învăţământ profesional şi tehnic din mediul rural, din proiectul Phare TVET 2003. Aceste reţele au fost extinse prin implicarea a încă 100 de unităţi de învăţământ profesional şi tehnic din proiectele Phare TVET 2004 – 2006.
Începând din anul şcolar 2006 - 2007, inspectoratele şcolare au realizat la nivelul fiecărui judeţ şi al municipiului Bucureşti reţele de inter - asistenţă, prin cuprinderea tuturor unităţilor de învăţământ profesional şi tehnic.
Un număr semnificativ de unităţi de învăţământ profesional şi tehnic au iniţiat reţele locale de inter  - asistenţă cu şcoli generale, licee teoretice şi instituţii de învăţământ superior, pentru a facilita schimbul de informaţii şi diseminarea bunelor practici.
Activităţile de învăţare şi de evaluare reciprocă (peer learning şi peer review) sunt de asemenea instrumente eficiente folosite de unităţile de învăţământ profesional şi tehnic, în principal la nivel local, dar şi la nivel naţional şi european.
CE ESTE GRUPUL NAŢIONAL PENTRU ASIGURAREA CALITĂŢII?
În conformitate cu recomandările Reţelei Europene pentru Asigurarea Calităţii în educaţie şi formare profesională (ENQA-VET), înfiinţată de Comisia Europeană în 2005, în anul 2006 a fost constituit în România Grupul Naţional pentru Asigurarea Calităţii. 

Grupul Naţional pentru Asigurarea Calităţii (GNAC) reprezintă o structura tehnică de coordonare inter-instituţională, cu rol de aplicare a strategiilor şi măsurilor naţionale şi europene în asigurarea calităţii în formare profesională. Grupul Naţional pentru Asigurarea Calităţii este format din specialişti ai instituţiilor naţionale cu atribuţii în asigurarea calităţii pentru formarea profesională iniţială si continuă: 
· Ministerul Educaţiei, Cercetării şi Tineretului
· Ministerul Muncii, Familiei şi Egalităţii de Şanse

· Agenţia Română pentru Asigurarea Calităţii în Învăţământul Preuniversitar
· Consiliul Naţional pentru Formarea Profesională a Adulţilor

· Centrul Naţional de Formare a Personalului din Învăţământul Preuniversitar
· Centrul Naţional de Dezvoltare a Învăţământului Profesional şi Tehnic
În anul 2006, GNAC a coordonat elaborarea unui Ghid de practici instituţionale în asigurarea calităţii programelor de educaţie şi formare profesională. Acest ghid poate fi accesat pe site ul  Centrului Naţional de Dezvoltare a Învăţământului Profesional şi Tehnic:  ww.tvet.ro
CONCLUZII

Demersurile prezentate au avut intenţia de a sublinia:

· coerenţa abordărilor  în învăţământul profesional şi tehnic şi în învăţământul preuniversitar, precum şi  în formarea iniţială din România şi în formarea profesională  la nivel european;
· beneficiile asigurării calităţii în învăţământul profesional şi tehnic;
· importanţa asumării rolurilor şi responsabilităţilor tuturor celor implicaţi în formarea iniţială
Este important să menţionăm însă că se înregistrează un decalaj semnificativ între unităţile de învăţământ asistate prin diverse programe şi acelea încă neasistate. Oricâtă coerenţă ar avea mecanismele adoptate, rolul profesorilor rămâne crucial, motiv pentru care pledăm pentru îmbunătăţirea practicilor didactice. Rămâne în continuare o provocare încrederea elevilor şi angajatorilor în învăţământul profesional şi tehnic, precum şi a învăţământului universitar în învăţământul liceal tehnologic.
BIBLIOGRAFIE
1. ***  Legea nr. 87/2006 pentru aprobarea Ordonanţei de urgenţă a Guvernului nr. 75/2005 privind asigurarea calităţii educaţiei

2. ***   Ordinul ministrului educaţiei şi cercetării 4889/2006 privind generalizarea instrumentelor de asigurare a calităţii în educaţie şi formare profesională la nivelul reţelei învăţământului profesional şi tehnic
3. ***  Manualul de autoevaluare (Anexa 2 la Ordinul ministrului educaţiei şi cercetării 4889/2006)
4. ***   Manualul  de inspecţie (Anexa 3 la Ordinul ministrului educaţiei şi cercetării 4889/2006)
5. ***  Common Quality Assurance Framework (CQAF) for VET in Europe (2003), Technical Working Group on quality in VET (European Commission)  
6. *** An European Guide on Self-assessment for VET-providers (2003), Technical Working Group on quality in VET (European Commission) 
7. *** Ghid de practici instituţionale în asigurarea calităţii programelor de educaţie şi formare profesională (2006), Grupul Naţional pentru Asigurarea Calităţii

